Mummipappa

miniatyr|upright|Tove Jansson bygger ut mummifamilien på inntrykk fra sin egen familie, hvor faren var den uansvarlige bohemen.
Mummipappa er en av figurene i Tove Janssons ni bøker om Mummitrollet, utgitt fra 1945 til 1970. Han er faren til Mummitrollet, og han er gift med Mummimamma; de tre utgjør Mummiuniversets sentrale kjernefamilie.

Han er barnslig og eventyrlysten, men liker også å være familiens overhode. Han er også filosofisk anlagtCharacters: Moominpappa; moomin.com,  er «den personifiserte mannlige selvfølelse og alltid opptatt med viktige ting.»

Hele mummifamilien er bygget på inntrykk fra forfatterens egen familie, og de rollene foreldrene hadde i familien: «Mummimamma holder familien sammen og gir aldri opp, mens Mummipappa er bohem og går sine egne veier.»  
 I de enkelte bøkene 
I Mummipappa på eventyr (1950) er det meste av handlingen lagt til Mummipappas barndom og bakgrunn. Han ble funnet i en kurv utenfor et barnehjem, og vokste opp der, inntil han rømte.

I Det usynlige barnet (1963) er det en novelle, «Hatifnattenes hemmelighet», som peker tilbake til den første boka, Småtrollene og den store oversvømmelsen (1945). I novellen forklares det hvorfor faren hadde blitt borte i den første boka: på grunn av krigen mellom de røde og de hvite.

Pappaen og havet (1965) er bygget rundt Mummipappas følelse av å være overflødig og unyttig. Han har det for godt, forlater sitt lille lekefyrtårn, og reiser ut for å betjene et stort, ekte fyrtårn. Romanen skildrer en gryende uenighet mellom mummipappa og mummimamma som ikke finnes i de tidligere bøkene; og den «handlar om en familj under påverkan, där tilvaron krackelerar för alla familjemedlemmarna.»Boel Westin. Tove Jansson: ord, bild, liv. Stockholm: Bonniers, 2007. Side 378-395. ISBN 978-91-0-011325-4

 Referanser 

Kategori:Litterære figurer
Kategori:Animerte figurer
Kategori:Mummitrollet